[{"text_idx": "#000002", "text": "SemEo kaj montara stag\u0302o: la c\u0302ifoja organizada kunteksto:"}, {"text_idx": "#000003", "text": "Rememore, la projekto kunlaborigas la subajn organizojn:"}, {"text_idx": "#000008", "text": "La c\u0302ifoja enhavo: mentorado de volontuloj"}, {"text_idx": "#000010", "text": "Post antau\u0306aj sesioj pri la avantag\u0302oj de volontulado, bezonoj de organizoj kaj volontuloj, nia c\u0302ifoja temo estos mentorado de volontuloj, t. e. la labora kaj eksterlabora akompano kaj apogo de volontuloj."}, {"text_idx": "#000011", "text": "La programo komencig\u0302is vendredon, la 18-an, kiam ni renkontig\u0302is kun reprezentanto de la asocio Parcours le Monde (france \u201cTravojag\u0302u la Mondon\u201d) kiu, en diversaj oficejoj tra Francio (ekzemple en Tuluzo), sendadas junulojn volontuli eksterlanden, interalie per Eu\u0306ropaj Solidarecaj Korpusoj (ESK)."}, {"text_idx": "#000012", "text": "Simile kiel EKC, la asocio ankau\u0306 gastigas volontulojn per Civita Servo en Tuluzo kaj akompanas eksterlandajn volontuladojn de junuloj de Francio. La renkontig\u0302o estis okazo inters\u0302ang\u0302i spertojn inter niaj partneroj kaj Parcours le Monde, kiu same kiel ni agadas loke kaj partnere internacie."}, {"text_idx": "#000013", "text": "Niaj bons\u0302ancaj eksterlandaj gastoj g\u0302uis ankau\u0306 c\u0302ic\u0302eronadon en Tuluzo de JoMo"}, {"text_idx": "#000014", "text": "Post tiu inters\u0302ang\u0302o, la projektanoj kune vojag\u0302is al Arrout, kie okazis la cetero de la renkontig\u0302a programo."}, {"text_idx": "#000015", "text": "La posta tago, sabato la 19-a, fokusig\u0302is pri la c\u0302ifoja temo de la renkontig\u0302o: mentorado de volontuloj. Okazis pluraj atelieroj, aktivaj\u0302oj kaj diskutoj pri la idealaj ecoj de mentoroj, laborrilataj kaj eksterlaboraj \u2013 c\u0302u pri taskado, surloka vivo, bonvenigo en la lokan socion, ktp. Pli tiklaj temoj kiel solvado de problemoj kaj konfliktoj estis ankau\u0306 traktataj pere de rolludo kaj analizo de diversaj situacioj."}]